text: Gårdbrand generer trafik
  20 april 2011 kl. 16.04
  En voldsom gårdbrand skabte sidst på eftermiddagen onsdag store trafikale problemer på hovedvejen mellem Kolding og Ribe, oplyser Syd- og Sønderjyllands Politi.
  Branden er brudt ud i en gård, der ligger på hjørnet af Østre Skibelundvej og Kongeåvej i Askov ved Vejen.
  - Der er ikke fare for hverken mennesker eller dyr, men det brænder voldsomt, fortæller politiets vagtchef Jan Stokholm.
  Der er en del udrykningskøretøjer til stede for at få bugt med flammerne. Det betyder, at påsketrafikken har det svært på strækningen.
  - Der er også en del kiggekø, fortæller Jan Stokholm.
  Branden opstod, da gårdens ejer ville slibe skæret på en græsslåmaskine. Noget pap blev antændt. 
  Branden udviklede sig meget voldsomt - og udviklede meget røg. Og der blev kæmpet for at redde den ene fløj af gården.
  Brandvæsenet kørte i pendulfart med tankvogne for at bekæmpe ilden på gården, som ligger midt i et mindre bevoksning.
  